pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เขตสุขภาพที่ 8 ใช้ระบบการรักษาทางไกลดูแลผู้ป่วยจิตเวช ช่วยให้เข้าถึงการดูแลรักษาได้ต่อเนื่อง
วันจันทร์ที่ 30 พฤษภาคม 2565
เขตสุขภาพที่ 8 ใช้ระบบการรักษาทางไกลดูแลผู้ป่วยจิตเวช ช่วยให้เข้าถึงการดูแลรักษาได้ต่อเนื่อง
เขตสุขภาพที่ 8 นําร่องระบบดูแลจิตเวชทางไกล ผ่านการเชื่อมโยงเครือข่าย 3 หมอ โรงพยาบาลและโรงพยาบาลจิตเวช เริ่มในกลุ่มผู้ป่วยไบโพล่า ช่วยให้ผู้ป่วยได้เข้าถึงการรักษาและติดตามอาการได้ต่อเนื่อง ผู้ป่วยอาการดีขึ้น อยู่ในสังคมได้ปลอดภัย
เขตสุขภาพที่ 8 นําร่องระบบดูแลจิตเวชทางไกล ผ่านการเชื่อมโยงเครือข่าย 3 หมอ โรงพยาบาลและโรงพยาบาลจิตเวช เริ่มในกลุ่มผู้ป่วยไบโพล่า ช่วยให้ผู้ป่วยได้เข้าถึงการรักษาและติดตามอาการได้ต่อเนื่องผู้ป่วยอาการดีขึ้น อยู่ในสังคมได้ปลอดภัย พร้อมกับเปิดอาคารภูมิจิต โรงพยาบาลหนองคาย รองรับผู้ป่วยจิตเวชและยาเสพติดในพื้นที่และใกล้เคียง ลดการส่งต่อโรงพยาบาลเฉพาะทางนอกพื้นที่
วันนี้ (30 พฤษภาคม 2565) ที่โรงพยาบาลหนองคาย จังหวัดหนองคาย นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นางรัจริน วงศ์รจิต นายกสมาคมแม่บ้านสาธารณสุข นายแพทย์ปราโมทย์ เสถียรรัตน์ ผู้ตรวจราชการกระทรวงสาธารณสุข เขตสุขภาพที่ 8 และคณะผู้บริหาร ติดตามการดําเนินงานด้านการแพทย์และสาธารณสุข และเปิดอาคารภูมิจิต โรงพยาบาลหนองคาย
นายแพทย์เกียรติภูมิ เปิดเผยว่า จากรายงานการดําเนินงานด้านสุขภาพจิต ของเขตสุขภาพที่ 8ซึ่งประกอบด้วย อุดรธานี สกลนคร นครพนม เลย หนองคาย หนองบัวลําภู และบึงกาฬ พบว่า ในปีงบประมาณ 2564มีอัตราการเข้าถึงบริการของผู้ป่วยโรคซึมเศร้า 84.24% ผู้ป่วยโรคจิตเภท 100% และ อัตราฆ่าตัวตายสําเร็จ 7.44 ต่อแสนประชากร โดยปัญหาการกระตุ้นพัฒนาการเด็ก การเข้าถึงบริการกลุ่มโรคจิตเวชเด็ก และปัญหาการฆ่าตัวตาย มีแนวโน้มเพิ่มขึ้น จึงบูรณาการขับเคลื่อนงานด้านสุขภาพจิตและจิตเวช ด้วยแนวคิดR8Mental Healthประกอบด้วย การพัฒนาระบบบริการสุขภาพจิตและจิตเวช การส่งเสริมสุขภาพจิต การป้องกันปัญหาสุขภาพจิตการเฝ้าระวังปัญหาสุขภาพจิต และงานสุขภาพจิตเด็กและวัยรุ่น เพื่อให้ผู้ป่วยได้รับการรักษาและช่วยป้องกันการเกิดปัญหาด้านสุขภาพจิตที่มีประสิทธิภาพ
นอกจากนี้ ยังพัฒนาระบบการรักษาจิตเวชทางไกล โดยเชื่อมโยงเครือข่ายระบบ 3 หมอ โรงพยาบาลทั่วไป กับโรงพยาบาลจิตเวชเลยราชนครินทร์ และโรงพยาบาลจิตเวชนครพนมราชนครินทร์ เพื่อให้ผู้ป่วยเข้าถึงการรักษาและติดตามอาการผู้ป่วยได้สะดวกยิ่งขึ้น ลดการรอคอยรักษาและลดการเดินทาง ที่สําคัญ ทําให้การดูแลรักษามีความต่อเนื่องผู้ป่วยอาการสงบลง ไม่กลับมาเป็นซ้ํา และสามารถอยู่ในสังคมได้อย่างปลอดภัย โดยเริ่มนําร่องให้บริการในผู้ป่วยโรคไบโพล่า และจะขยายผลไปยังผู้ป่วยจิตเวชเรื้อรังกลุ่มอื่น ๆ ต่อไป
สําหรับอาคารภูมิจิต โรงพยาบาลหนองคาย เป็นการขยายบริการบําบัดรักษา ฟื้นฟูสมรรถภาพผู้ติดยาเสพติด ตามนโยบายกระทรวงสาธารณสุข เพื่อให้ผู้ติดยาเสพติดได้เข้าถึงการบริการอย่างทั่วถึง โดยเปิดให้บริการทั้งผู้ป่วยนอกและผู้ป่วยในจํานวน 17 เตียง รองรับผู้ป่วยในพื้นที่และใกล้เคียงซึ่งมีแนวโน้มเพิ่มขึ้น โดยทํางานเป็นเครือข่ายร่วมกับโรงพยาบาลชุมชน และรพ.สต. รวมถึงประสานกับ สภ.เมืองหนองคาย ในกรณีที่ผู้ป่วยมีอาการก้าวร้าวควบคุมไม่ได้ ซึ่งจะช่วยให้ผู้ป่วยได้รับบริการรักษาใกล้บ้าน ลดอันตรายที่อาจเกิดขึ้นกับผู้ป่วย ครอบครัว ชุมชน และช่วยลดค่าใช้จ่ายในการเดินทางไปรับการรักษานอกพื้นที่
********************************************* 30 พฤษภาคม 2565
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลุยหัวหินเร่งแก้หนี้ครั้งที่ 9 กางผลงานช่วยประชาชนได้แล้วเกือบหมื่นราย
วันพฤหัสบดีที่ 12 พฤษภาคม 2565
รัฐมนตรีว่าการกระทรวงยุติธรรม ลุยหัวหินเร่งแก้หนี้ครั้งที่ 9 กางผลงานช่วยประชาชนได้แล้วเกือบหมื่นราย
รัฐมนตรีว่าการกระทรวงยุติธรรม ลุยหัวหินเร่งแก้หนี้ครั้งที่ 9 กางผลงานช่วยประชาชนได้แล้วเกือบหมื่นราย ทุนทรัพย์ 2,480 ล้าน เร่งสปีดลงทุกจังหวัดเพื่อช่วยเรื่องหนี้พร้อมรับฟังปัญหา ยันใช้งบคุ้มค่าดูแลประชาชน
เมื่อวันที่ 12 พฤษภาคม 2565 เวลา 11.00 น. ที่มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล จ.ประจวบคีรีขันธ์ มีการจัดงานมหกรรมไกล่เกลี่ยหนี้สินครัวเรือน ครั้งที่ 9 และยุติธรรมพบประชาชน โดยมี นายสมศักดิ์ เทพสุทิน รมว.ยุติธรรม เป็นประธานเปิดงาน พร้อมด้วย นายเสถียร เจริญเหรียญ ผู้ว่าราชการจังหวัดประจวบคีรีขันธ์ ว่าที่ ร.ต.ธนกฤต จิตรอารีย์รัตน์ เลขา รมว.ยุติธรรม นายวัลลภ นาคบัว รองปลัดกระทรวงยุติธรรม นางจิรภา สินธุนาวา ผู้ตรวจราชการกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม นายวิชัย ไชยมงคล เลขาธิการ ป.ป.ส. นางสาวยุพาภรณ์ ศิริกิจพาณิชย์กูล รองอธิบดีกรมบังคับคดี นายวิวัฒน์ นิติกาญจนา นายก อบจ.ราชบุรี นางบุญยิ่ง นิติกาญจนา ส.ส.ราชบุรี พรรคพลังประชารัฐ นายชัยณรงค์ กัจฉปานันท์ กองทุนเงินให้กู้ยืมเพื่อการศึกษา (กยศ.) ข้าราชการ เจ้าหน้าที่กระทรวงยุติธรรม และประชาชนร่วมงาน โดยก่อนเข้างานมีการคัดกรองโควิด-19 อย่างเข้มงวด
นายสมศักดิ์ กล่าวว่า วันนี้ตนนั่งรถมาไกล 200 กิโลเมตร เพื่อมาช่วยเร่งไกล่เกลี่ยและแก้ปัญหาหนี้สินให้กับชาวประจวบและเพชรบุรี ตามนโยบายรัฐบาลในการคลายทุกข์ให้กับประชาชน โดยมีเป้าหมายประชาชนที่เข้าร่วมงาน 9,139 ราย ทุนทรัพย์ทั้งสิ้น 548 ล้านบาท ตนคํานวณตัวเลขผู้ขาดส่งโดยเฉลี่ยที่เราไกล่เกลี่ยก่อนหน้านี้ได้รับส่วนลดเป็นแสนบาท วันนี้ถ้าใครมาเขาจะคิดและลดให้เป็นกรณีพิเศษ ตนไปมาหลายจังหวัด การแก้หนี้คือปลายทุกข์ ตนได้คุยกับ รมต.หลายท่าน อยากให้มีการสนับสนุนและสร้างอาชีพใหม่ให้ประชาชน เช่น การเลี้ยงวัว ทําอาหารฮาลาลเพื่อส่งออก ตรงนี้เป็นหน้าที่ของรัฐบาลในการจัดทําให้ประชาชน ขอขอบคุณสถาบันการเงินที่เข้าร่วมงาน คือ กยศ. ธนาคารออมสิน ธอส. ธกส. บริษัท บริหารสินทรัพย์ กรุงเทพพาณิชย์ จํากัด (มหาชน) บริษัท บริหารสินทรัพย์ เจ จํากัด บริษัท เจเอ็มที เน็ทเวอร์ค เซอร์วิสเซ็ส จํากัด (มหาชน)
“การจัดงานจนถึงขณะนี้มีลูกหนี้ขอไกล่เกลี่ยแล้ว 10,073 ราย ซึ่งไกล่เกลี่ยสําเร็จไปถึง 9,200 ราย ทุนทรัพย์รวม 2.4 พันล้านบาท จะเห็นได้ว่าผลสําเร็จนี้ เป็นการจัดสรรงบประมาณที่คุ้มค่า เพราะรัฐบาลได้รับงบมา 41 ล้านบาท เพื่อแก้ปัญหาเรื่องนี้ เฉลี่ยตกคนละ 400 บาท จากเป้าหมาย 1 แสนราย แต่รัฐบาล สามารถนํามาต่อยอดลดค่าใช้จ่ายประชาชนได้ถึงคนละ 120,000 บาท ทําให้ประชาชนได้รับประโยชน์อย่างเต็มที่หายใจหายคอได้มากขึ้นและทําให้ประชาชน รู้จักภารกิจของกระทรวงยุติธรรมมากขึ้น ผมขอขอบคุณทุกหน่วยงานที่ให้การสนับสนุน เพื่อช่วยเหลือประชาชน” รมว.ยุติธรรม กล่าว
จากนั้นนายสมศักดิ์ ได้มอบเงินเยียวยา 10 ราย รวมเป็นเงินทั้งสิ้น 778,514 บาท และมอบป้ายศูนย์ไกล่เกลี่ยข้อพิพาทภาคประชาชน จํานวน 9 ศูนย์ และได้เดินชมบูธนิทรรศการ และร่วมการไกล่เกลี่ย โดยรายแรก เป็นหนี้ก่อนฟ้องของกยศ.กู้มา 200,000 บาท ส่งมา 15 ปี กยศ. ลดให้เหลือ 153,000 บาท ผ่อนอีก 20 ปี งวดละ 740 บาท รายต่อมา เป็นหนี้ ธนาคารออมสิน ขอขยายหนี้ ลดดอกเบี้ย
รัฐบาลไทย-ข่าวทำเนียบรัฐบาล-เตือนคนชอบเที่ยวอย่าลืมจอง เราเที่ยวด้วยกัน เฟส4 ส่วนขยาย เหลือ 1.85 แสนสิทธิสุดท้ายแล้ว
วันศุกร์ที่ 26 สิงหาคม 2565
เตือนคนชอบเที่ยวอย่าลืมจอง เราเที่ยวด้วยกัน เฟส4 ส่วนขยาย เหลือ 1.85 แสนสิทธิสุดท้ายแล้ว
เตือนคนชอบเที่ยวอย่าลืมจอง เราเที่ยวด้วยกัน เฟส4 ส่วนขยาย เหลือ 1.85 แสนสิทธิสุดท้ายแล้ว
วันที่ 26 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่คณะรัฐมนตรี(ครม.) ได้อนุมัติโครงการเราเที่ยวด้วยกัน เฟส4 ส่วนขยาย 1.5 ล้านสิทธิ และเปิดให้ลงทะเบียนจองห้องพักได้ตั้งแต่วันที่ 1 ก.ค. 65 ที่ผ่านมา ณ วันที่ 25 ส.ค. 65 มีผู้จองใช้สิทธิไปแล้วประมาณ 1.315 ล้านสิทธิ เหลือห้องพักตามโครงการประมาณ 1.85 แสนสิทธิ
“ผู้ที่มีแผนที่จะท่องเที่ยวอยู่แล้วอย่าลืมเข้ามาใช้สิทธิตามโครงการเราเที่ยวด้วยกันที่ตอนนี้เหลือ 1.85 แสนสิทธิเท่านั้น ซึ่งสิทธิตามโครงการนี้สามารถเข้าพักได้ถึงวันที่ 31 ต.ค. เป็นวันสุดท้าย และหากมีการเดินทางโดยเครื่องบินสามารถลงทะเบียนตั๋วเครื่องบินเพื่อรับเงินสนับสนุนค่าเครื่องบินในวันที่ 5 พ.ย. เวลา 21.00 น.”น.ส.ไตรศุลี กล่าว
น.ส.ไตรศุลี กล่าวว่า เราเที่ยวด้วยกัน เฟส4 ส่วนขยาย เป็นโครงการที่รัฐบาลสนับสนุนการท่องเที่ยวในประเทศ ให้ประชาชนเดินทางได้ด้วยค่าใช้จ่ายที่ลดลง มีการใช้จ่ายเม็ดเงินหมุนเวียนในพื้นที่ต่างๆ ทั่วประเทศ ช่วยฟื้นฟูผู้ประกอบการภาคท่องเที่ยวที่ได้รับผลกระทบจากโควิด19 มาเป็นเวลากว่า 2 ปี
ทั้งนี้ กระทรวงการท่องเที่ยวและกีฬา รายงานว่าโครงการเราเที่ยวด้วยกันเป็นหนึ่งในโครงการสําคัญที่กระตุ้นให้การท่องเที่ยวในประเทศ(ไทยเที่ยวไทย) เติบโตขึ้นมากเมื่อเทียบกับปีที่ผ่านมา และเชื่อมั่นว่าทั้งปีจะเป็นไปตามเป้าหมาย 160 ล้านคน-ครั้ง
โดยข้อมูลตั้งแต่วันที่ 1 ม.ค. - 17 ส.ค. 65 มีจํานวนนักท่องเที่ยวไทยเที่ยวไทย สะสม 86 ล้านคน-ครั้ง เพิ่มขึ้นร้อยละ 235 เมื่อเทียบกับช่วงเดียวกันของปี 2564 เกิดรายได้จากนักท่องเที่ยวรวม 377,740 ล้านบาท คิดเป็นร้อยละ 68 ของรายได้จากนักท่องเที่ยวโดยรวมที่ 554,051 ล้านบาท ส่วนอีกร้อยละ 32 หรือ 176,311 ล้านบาท เป็นรายได้จากนักท่องเที่ยวต่างชาติ ที่ขณะนี้ทยอยปรับตัวดีขึ้นสอดคล้องกับสถานการณ์โควิด19 เช่นเดียวกัน
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการกองทุนยุติธรรม ครั้งที่ ๗/๒๕๖๔ ผ่านสื่ออิเล็กทรอนิกส์ในรูปแบบระบบวิดีทัศน์ทางไกล (Video Conference)
วันจันทร์ที่ 27 กันยายน 2564
กระทรวงยุติธรรม ประชุมคณะกรรมการกองทุนยุติธรรม ครั้งที่ ๗/๒๕๖๔ ผ่านสื่ออิเล็กทรอนิกส์ในรูปแบบระบบวิดีทัศน์ทางไกล (Video Conference)
กระทรวงยุติธรรม ประชุมคณะกรรมการกองทุนยุติธรรม ครั้งที่ ๗/๒๕๖๔ ผ่านสื่ออิเล็กทรอนิกส์ในรูปแบบระบบวิดีทัศน์ทางไกล (Video Conference)
ในวันจันทร์ที่ ๒๗ กันยายน ๒๕๖๔ เวลา ๑๔.๐๐ น. ณ ห้องประชุม ๔ – ๐๓ ชั้น ๔ กระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๗/๒๕๖๔ ผ่านสื่ออิเล็กทรอนิกส์ในรูปแบบระบบวิดีทัศน์ทางไกล (Video Conference) โดยมี น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายวัลลภ นาคบัว รองปลัดกระทรวงยุติธรรม นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม และคณะกรรมการฯ เข้าร่วมฯ
ในการนี้ ที่ประชุมได้รายงานผลการดําเนินงานตามบันทึกข้อตกลงการประเมินของกองทุนยุติธรรม ประจําปีบัญชี ๒๕๖๔ และรายงานผลการช่วยเหลือเยียวยาแก่ผู้เสียหายและจําเลยในคดีอาญาของสํานักงานช่วยเหลือทางการเงินแก่ผู้เสียหายและจําเลยในคดีอาญา รวมทั้งรายงานความคืบหน้าด้านคดี
ทั้งนี้ คณะกรรมการฯ ได้หารือร่วมกันในการพิจารณารายงานผลการตรวจสอบภายในและการกําหนดแนวทางในการติดตามการดําเนินงานตามข้อเสนอแนะของผู้ตรวจสอบภายใน และร่างประกาศคณะกรรมการกองทุนยุติธรรม เรื่อง แบบหนังสือรับรองการชําระเงินของกองทุนยุติธรรม พ.ศ. .... ตลอดจนปฏิทินการประชุมคณะกรรมการกองทุนยุติธรรม ประจําปีบัญชี ๒๕๖๕ อันเป็นการพัฒนาการดําเนินงานของกองทุนยุติธรรมให้ประชาชนสามารถเข้าถึงการช่วยเหลือได้อย่างสะดวก และรวดเร็วยิ่งขึ้นต่อไป
รัฐบาลไทย-ข่าวทำเนียบรัฐบาล-PM observes construction progress of Krabi Airport extension
วันอังคารที่ 16 พฤศจิกายน 2564
PM observes construction progress of Krabi Airport extension
PM observes construction progress of Krabi Airport extension
November 15, 2021, at 0900hrs, at the International Terminal, Krabi International Airport, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha, together with Minister of Interior Gen. Anupong Paojinda, and PM's Secretary General Distat Hotrakitya, observed the construction progress of the Airport extension phase. Renovation of Passenger Terminals I and II and construction of the 3rdterminal are underway, and expected to complete in 2022, which will increase the capacity to accommodate 3,000 passengers per hour or 8 million passengers per year. Carpark building is also renovated to accommodate the maximum of 2,700 cars. Future plans for the renovation of Krabi International Airport also include construction of parallel taxiway and improvement of airport electrical system. Once completed, capacity of the Airport could be enhanced to accommodate additional 70,000 passengers per year, and could generate extra 1.830 billion Baht.
According to the Government Spokesperson, the Prime Minister gave his moral support to the airport officers and personnel, and emphasized that they strictly comply with the “Universal Prevention” measure despite the ease of lockdown for various businesses/activities to ensure maximum protection against possible transmission of COVID-19. All airport terminals must be disinfected on a weekly basis as part of Ministry of Public Health’s COVID-19 preventive measures.
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ เชิญชวนประชาชนฉีด “วัคซีนไข้หวัดใหญ่” ตามฤดูกาล (7 กลุ่มเสี่ยง) ฟรี ไม่มีค่าใช้จ่าย ช่วยลดความเสี่ยงในการติดเชื้อทั้งโควิด-19 และไข้หวัดใหญ่
วันพุธที่ 17 สิงหาคม 2565
​โฆษกรัฐบาลเผยนายกฯ เชิญชวนประชาชนฉีด “วัคซีนไข้หวัดใหญ่” ตามฤดูกาล (7 กลุ่มเสี่ยง) ฟรี  ไม่มีค่าใช้จ่าย ช่วยลดความเสี่ยงในการติดเชื้อทั้งโควิด-19 และไข้หวัดใหญ่
​โฆษกรัฐบาลเผยนายกฯ เชิญชวนประชาชนฉีด “วัคซีนไข้หวัดใหญ่” ตามฤดูกาล (7 กลุ่มเสี่ยง) ฟรี  ไม่มีค่าใช้จ่าย ช่วยลดความเสี่ยงในการติดเชื้อทั้งโควิด-19 และไข้หวัดใหญ่ รวมทั้งลดอาการรุนแรงของโรคและความเสี่ยงในการเสียชีวิต
วันนี้ (17 ส.ค.65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนประชาชนเข้ารับบริการฉีด “วัคซีนไข้หวัดใหญ่” ฟรี โดยไม่มีค่าใช้จ่าย ซึ่งเหลือเวลาเพียงอีก 15 วันสุดท้าย ตามที่ สปสช. ร่วมกับ กรมควบคุมโรค รณรงค์ฉีดวัคซีนป้องกันไข้หวัดใหญ่ เริ่มตั้งแต่วันที่ 1 พฤษภาคม- 31 สิงหาคม นี้ ทั้งนี้ การฉีด “วัคซีนไข้หวัดใหญ่” ยังคงเป็นสิ่งจําเป็นอย่างยิ่ง ช่วยลดความเสี่ยงในการติดเชื้อทั้งโควิด-19 และไข้หวัดใหญ่ สามารถลดอาการรุนแรงของโรคและความเสี่ยงในการเสียชีวิต อีกทั้ง โรคไข้หวัดใหญ่ยังคงเป็นโรคที่มีการแพร่ระบาดกระจายได้ง่าย โดยเฉพาะในช่วงฤดูฝน ซึ่งในแต่ละปีประเทศไทยมีรายงานพบผู้ป่วยมีจํานวนมากเพิ่มขึ้น ประกอบกับสถานการณ์โควิด-19 อาจก่อให้เกิดอาการและภาวะแทรกซ้อนที่รุนแรงถึงขั้นเสียชีวิตลงได้ โดยเฉพาะประชาชนที่อยู่ใน 7 กลุ่มเสี่ยง ได้แก่ 1. หญิงตั้งครรภ์ อายุครรภ์ 4 เดือนขึ้นไป (ให้บริการตลอดทั้งปี) 2. เด็กอายุ 6 เดือน ถึง 2 ปีทุกคน 3. ผู้มีโรคเรื้อรัง ดังนี้ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบําบัด และเบาหวาน 4. บุคคลที่มีอายุ 65 ปีขึ้นไป 5. โรคธาลัสซีเมียและผู้ที่มีภูมิคุ้มกันบกพร่อง (รวมผู้ติดเชื้อ HIV ที่มีอาการ) 6. โรคอ้วน (น้ําหนัก> 100 กิโลกรัม หรือ BMI > 35 กิโลกรัมต่อตารางเมตร) 7. ผู้พิการทางสมองที่ช่วยเหลือตนเองไม่ได้ รวมทั้งประชาชนทุกสิทธิการรักษา ประชาชนสามารถติดต่อฉีดวัคซีนไข้หวัดใหญ่ฟรีได้ที่สถานพยาบาลในระบบหลักประกันสุขภาพแห่งชาติทุกแห่ง ได้แก่ รพ.รัฐทุกแห่ง, รพ.สต., ศูนย์บริการสาธารณสุขในพื้นที่ กทม. คลินิกเอกชนและโรงพยาบาลเอกชนที่เข้าร่วมให้บริการฉีดวัคซีน
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ (รักษาตัวใน รพ.) จํานวน 2,461 ราย จําแนกเป็น ผู้ป่วยในประเทศ 2,460 รายผู้ป่วยมาจากต่างประเทศ 1 ราย ผู้ป่วยสะสม 2,402,622 ราย (ตั้งแต่ 1 มกราคม 2565) หายป่วยกลับบ้าน 2,243 ราย หายป่วยสะสม 2,405,746 ราย (ตั้งแต่ 1 มกราคม 2565) ผู้ป่วยกําลังรักษา 19,902 ราย เสียชีวิต 28 ราย เสียชีวิตสะสม 10,217 ราย (ตั้งแต่ 1 มกราคม 2565) จํานวนผู้ป่วยปอดอักเสบ รักษาตัวอยู่ในโรงพยาบาล 943 ราย///
รัฐบาลไทย-ข่าวทำเนียบรัฐบาล-ขยายเวลามาตรการภาษี ผู้บริจาคเพื่อการศึกษาลดหย่อนภาษีได้ 2 เท่า
วันอังคารที่ 27 กรกฎาคม 2564
ขยายเวลามาตรการภาษี ผู้บริจาคเพื่อการศึกษาลดหย่อนภาษีได้ 2 เท่า
....
ใครที่กําลังวางแผนบริหารจัดการเรื่องภาษีอยู่มาดูทางนี้... รัฐบาลขยายเวลาการให้สิทธิประโยชน์ทางภาษี สําหรับบุคคลธรรมดาและบริษัทหรือห้างหุ้นส่วนนิติบุคคลที่บริจาคเงินหรือทรัพย์สินให้แก่กองทุนเพื่อความเสมอภาคทางการศึกษา (กสศ.) เพื่อช่วยเหลือผู้ขาดแคลนทุนทรัพย์ ให้มีโอกาสทางการศึกษาหรือมีทักษะเพื่อประกอบอาชีพตามความถนัด โดยดําเนินการในลักษณะการอุดหนุนช่วยเหลือ (มอบทุนการศึกษาและพัฒนาคุณภาพ) และการศึกษาวิจัยนวัตกรรม จากเดิมสิ้นสุดวันที่ 31 ธ.ค. 63 เป็นสิ้นสุดวันที่ 31 ธ.ค. 66
.
ซึ่งมาตรการนี้สามารถหักลดหย่อนหรือหักเป็นรายจ่ายได้ 2 เท่าของจํานวนเงินที่บริจาค แต่ต้องไม่เกิน 10% ของเงินได้พึงประเมินหลังจากหักค่าใช้จ่ายและหักลดหย่อนอื่น ๆ แล้ว
.
ผู้บริจาคที่ต้องการใช้สิทธิลดหย่อนภาษี จะต้องดําเนินการผ่านระบบบริจาคอิเล็กทรอนิกส์ (e- Donation) ให้แก่ กสศ. ตั้งแต่วันที่ 1 ม.ค. 64 - 31 ธ.ค. 66
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 26 กันยายน 2564​ พบพนักงานติดเชื้อไวรัส COVID-19 จำนวน​ 2 ราย
วันจันทร์ที่ 27 กันยายน 2564
ประกาศ ขสมก. ประจําวันที่ 26 กันยายน 2564​ พบพนักงานติดเชื้อไวรัส COVID-19 จํานวน​ 2 ราย
ประกาศ ขสมก. ประจําวันที่ 26 กันยายน 2564​ พบพนักงานติดเชื้อไวรัส COVID-19 จํานวน​ 2 ราย
1)​ พนักงานเก็บค่าโดยสารรถธรรมดา สาย 82 เพศหญิง อายุ 57 ปี
2) พนักงานเก็บค่าโดยสารรถธรรมดา สาย 26 เพศหญิง อายุ 47 ปี
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันศุกร์ที่ 27 สิงหาคม 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
✌️สู่เป้าหมาย 33,000 คน ภายใน กันยายน 2564 ✌️
อัลบั้มภาพ
prev
next
ข่าวที่เกี่ยวข้อง
ปลัด สธ...
สธ...
...
รพ.โพนพิสัย...
รพ.สังคม...
รัฐบาลไทย-ข่าวทำเนียบรัฐบาล-ครม. เห็นชอบร่างระเบียบสำนักนายกฯ ว่าด้วยการจัดตั้งมลพิษทางน้ำจากน้ำมันและเคมีภัณฑ์ มอบนายกรัฐมนตรีเป็นประธานคณะกรรมการจัดการมลพิษทางน้ำเนื่องจากน้ำมันและเคมีภัณฑ์
วันอังคารที่ 15 มีนาคม 2565
ครม. เห็นชอบร่างระเบียบสํานักนายกฯ ว่าด้วยการจัดตั้งมลพิษทางน้ําจากน้ํามันและเคมีภัณฑ์  มอบนายกรัฐมนตรีเป็นประธานคณะกรรมการจัดการมลพิษทางน้ําเนื่องจากน้ํามันและเคมีภัณฑ์
ครม. เห็นชอบร่างระเบียบสํานักนายกฯ ว่าด้วยการจัดตั้งมลพิษทางน้ําจากน้ํามันและเคมีภัณฑ์  มอบนายกรัฐมนตรีเป็นประธานคณะกรรมการจัดการมลพิษทางน้ําเนื่องจากน้ํามันและเคมีภัณฑ์
วันท่ี่ 15 มีนาคม 2565 นายธนกรวังบุญคงชนะโฆษกประจําสํานักนายกรัฐมนตรี เผยมติคณะรัฐมนตรี เห็นชอบร่างระเบียบสํานักนายกรัฐมนตรีว่าด้วยการจัดการมลพิษทางน้ําเนื่องจากน้ํามันและเคมีภัณฑ์ พ.ศ. .... โดยเป็นการยกเลิกระเบียบฯ ปี 47 และปรับปรุง แก้ไขใหม่ เพื่อให้การดําเนินการอยู่ในระบบ Single Command และมีการช่วยเหลือทันทีเมื่อเกิดภัยพิบัติ (Respond)
สาระสําคัญเป็นการกําหนดมาตรการการขจัดมลพิษทางน้ํา เนื่องจากน้ํามันให้ครอบคลุมถึง เคมีภัณฑ์ สารอันตรายและสารพิษ อันเป็นประโยชน์ต่อการรักษาสภาพแวดล้อมทางน้ํา ป้องกันมลพิษทางน้ํา รวมทั้งเยียวยาความเสียหายให้แก่บุคคล ที่ได้รับความเสียหายจากการขจัดมลพิษทางน้ําเนื่องจากน้ํามันและเคมีภัณฑ์ให้จัดการมลพิษทางน้ําจากน้ํามันและเคมีภัณท์ ให้มีประสิทธิภาพมากยิ่งขึ้น มีการปรับปรุง สําคัญองค์ประกอบ กําหนดอํานาจหน้าที่ของคณะกรรมการ ฯ ให้ชัดเจนยิ่งขึ้น อาทิ ให้นายกรัฐมนตรีเป็นประธานคณะกรรมการจัดการมลพิษทางน้ําจากน้ํามัน (กจน.) แทนรัฐมนตรีว่าการกระทรวงคมนาคม แก้ไขบทนิยามคําว่า "น้ํามัน" ให้หมายถึง น้ํามันดิบตามกฎหมายว่าด้วยปิโตรเลียม แต่ไม่รวมถึงก๊าซธรรมชาติและก๊าซธรรมชาติเหลว ให้คณะกรรมการมีอํานาจหน้าที่กําหนดนโยบายและจัดทําแผนจัดการมลพิษทางน้ําเนื่องจากน้ํามันและเคมีภัณฑ์รและให้ความเห็นชอบแผนปฏิบัติการของหน่วยปฏิบัติ รวมทั้งเสนอคณะรัฐมนตรีในการจ่ายเงินชดเชยความเสียหายให้แก่บุคคลที่ได้รับความเสียหายจากมลพิษทางน้ําเนื่องจากน้ํามันและเคมีภัณฑ์ ในกรณีฉุกเฉินประธานอาจใช้อํานาจแทน คณะกรรมการฯ ในการควบคุมกํากับดูแลจัดการมลพิษทางน้ําได้ ทั้งนี้ กรมเจ้าท่าจะเป็นศูนย์ประสานงานในการขจัดมลพิษทางน้ําเนื่องจากน้ํามันและเคมีภัณฑ์
นายธนกร ยังกล่าวถึงระเบียบสํานักนายกรัฐมนตรีว่าด้วยการป้องกันและขจัดมลพิษทางน้ําเนื่องจากน้ํามันพ.ศ. 2547ว่าได้ใช้บังคับมาเป็นระยะเวลานานและไม่เหมาะสมกับสภาวการณ์ปัจจุบันที่มลพิษทางน้ํามีความรุนแรงเพิ่มมากขึ้นและสร้างความเสียหายต่อสภาพแวดล้อมขาดการบูรณาการจากหน่วยงานที่เกี่ยวข้องอย่างเป็นระบบและขาดแผนปฎิบัติการที่กําหนดอํานาจหน้าที่ของหน่วยงานซึ่งจะทําให้เป็นปัญหาและอุปสรรคในการปฏิบัติงานทั้งนี้การปรับปรุงจะทําให้มาตรการการจัดการมลพิษทางน้ําครอบคลุมการป้องกันและขจัดมลพิษทางเคมีภัณท์ครบถ้วนและยังสอดคล้องกับอนุสัญญาระหว่างประเทศว่าด้วยการป้องกันมลพิษจากเรือ ค.ศ. 1973/1978รองรับการตรวจประเมินจากองค์การทางทะเลระหว่างประเทศและเตรียมความพร้อมในการเข้าเป็นภาคีพิธีสารว่าด้วยการเตรียมการปฏิบัติการณ์และความร่วมมือในการป้องกันและแก้ไขปัญหามลพิษทางน้ําเนื่องจากสารอันตรายและสารพิษด้วย
--------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" มั่นใจสถานการณ์การแพร่ระบาดโควิด-19 เป็นไปตามคาดการณ์ของ ศบค. และสธ. แต่ยังขอประชาชนร่วมมือฉีดวัคซีน เพื่อลดจำนวนผู้เสียชีวิตจากโควิด-19
วันอังคารที่ 3 พฤษภาคม 2565
โฆษกรัฐบาลเผย "นายกฯ" มั่นใจสถานการณ์การแพร่ระบาดโควิด-19 เป็นไปตามคาดการณ์ของ ศบค. และสธ. แต่ยังขอประชาชนร่วมมือฉีดวัคซีน เพื่อลดจํานวนผู้เสียชีวิตจากโควิด-19
โฆษกรัฐบาลเผย "นายกฯ" มั่นใจสถานการณ์การแพร่ระบาดโควิด-19 เป็นไปตามคาดการณ์ของ ศบค. และสธ. แต่ยังขอประชาชนร่วมมือฉีดวัคซีน เพื่อลดจํานวนผู้เสียชีวิตจากโควิด-19 วันนี้ พบผู้ติดเชื้อโควิด-19 รายใหม่ 9,721 ราย
วันนี้ (3 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามตัวเลขผู้ติดเชื้อโควิด-19 จํานวนผู้ป่วยปอดอักเสบ และจํานวนผู้เสียชีวิตใหม่รายวัน แม้สถานการณ์การแพร่ระบาดโควิด-19 ในไทย เป็นไปตามคาดการณ์ของศูนย์บริหารสถานการณ์โควิด-19 (ศบค.) จํานวนผู้ติดเชื้อรายใหม่เริ่มอยู่ในระดับทรงตัว แต่อัตราการเสียชีวิตในประเทศไทยยังคงสูงเมื่อเทียบกับจํานวนผู้ติดเชื้อรายวัน นายกรัฐมนตรียังเน้นย้ําประชาชนให้ความสําคัญในการฉีดวัคซีนทั้งเข็มหลักและเข็มกระตุ้น เพื่อลดอัตราการติดเชื้อ และลดการสูญเสียชีวิตเพื่อเตรียมพร้อมให้โควิด-19 เข้าสู่โรคประจําถิ่น ทั้งนี้กระทรวงสาธารณสุข พบว่าผู้ป่วยที่เสียชีวิตมาจากสาเหตุของโรคอื่นร่วมด้วย ดังนั้น การแยกกลุ่มผู้เสียชีวิตจากโรคร่วมแต่ติดเชื้อโควิด-19 กับผู้เสียชีวิตที่ติดเชื้อโควิด-19 ที่มีภาวะปอดอักเสบและเสียชีวิต จะทําให้สามารถวางแผนการรักษาพยาบาลในอนาคตได้ ซึ่งจะส่งผลต่อแนวทางการลดอัตราการเสียชีวิตของทั้งสองกลุ่มด้วย ซึ่งจะนําไปสู่การเป็นโรคประจําถิ่นต่อไป
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 9,721 ราย จําแนกเป็น ผู้ติดเชื้อในประเทศ 9,670 ราย และผู้ป่วยมาจากต่างประเทศ 51 ราย ผู้เสียชีวิตเพิ่มขึ้น 77 ราย ผู้ที่กําลังรักษาตัว 118,567 ราย และมียอดผู้ที่หายป่วยกลับบ้านแล้ว 20,145 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,058,101 ราย จํานวนผู้ที่หายป่วยสะสมจํานวน 1,956,697 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,669 ราย เฉลี่ยจังหวัดละ 22 ราย อัตราครองเตียง ร้อยละ 21.2 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 1 พ.ค. 65 รวม 133,869,962 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,303,713 โดส ผู้ได้รับวัคซีนเข็มที่ 2 สะสม 51,349,203 โดส และผู้ได้รับวัคซีนเข็มที่ 3 สะสม 23,492,850 และผู้ได้รับวัคซีนเข็ม 4 สะสม 2,724,196 โดส
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 28 มกราคม – 3 กุมภาพันธ์ 2565
วันศุกร์ที่ 4 กุมภาพันธ์ 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 28 มกราคม – 3 กุมภาพันธ์ 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 28 มกราคม – 3 กุมภาพันธ์ 2565 พบการกระทําผิด จํานวน 313 คดี คิดเป็นเงินค่าปรับ 5.87 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 28 มกราคม – 3 กุมภาพันธ์ 2565) พบว่ามีการกระทําผิด จํานวน 313 คดี คิดเป็นเงินค่าปรับ 5.87 ล้านบาท โดยแยกเป็น สุรา จํานวน 173 คดี ค่าปรับ 1.65 ล้านบาท ยาสูบ จํานวน 102 คดี ค่าปรับ 2.48 ล้านบาท ไพ่ จํานวน 6 คดี ค่าปรับ 0.08 ล้านบาท น้ํามันและผลิตภัณฑ์น้ํามัน จํานวน 10 คดี ค่าปรับ 0.51ล้านบาท น้ําหอม จํานวน 1 คดี ค่าปรับ 0.08 ล้านบาท รถจักรยานยนต์ จํานวน 15 คดี ค่าปรับ 0.39 ล้านบาท และสินค้าอื่น ๆ จํานวน 6 คดี ค่าปรับ 0.68 ล้านบาท โดยมีของกลางแยกเป็นน้ําสุรา จํานวน 1,382.345 ลิตร ยาสูบ จํานวน 5,188 ซอง ไพ่ จํานวน 325 สํารับ น้ํามันและผลิตภัณฑ์น้ํามัน จํานวน 15,190.000 ลิตร น้ําหอม จํานวน 77 ขวด รถจักรยานยนต์ จํานวน 16 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 3 กุมภาพันธ์ 2565 พบว่ามีการกระทําผิด จํานวน 9,380 คดี คิดเป็นเงินค่าปรับ 182.57 ล้านบาท โดยแยกเป็น สุรา จํานวน 4,915 คดี ค่าปรับ 43.40 ล้านบาท ยาสูบ จํานวน 3,364 คดี ค่าปรับ 93.10 ล้านบาท ไพ่ จํานวน 153 คดี ค่าปรับ 1.65 ล้านบาท น้ํามันและผลิตภัณฑ์น้ํามัน จํานวน 228 คดี ค่าปรับ 15.67 ล้านบาท น้ําหอม จํานวน 47 คดี ค่าปรับ 2.16 ล้านบาท รถจักรยานยนต์ จํานวน 473 คดี ค่าปรับ จํานวน 11.07 ล้านบาท และสินค้าอื่น ๆ จํานวน 200 คดี ค่าปรับ 15.52 ล้านบาท โดยมีของกลางแยกเป็นน้ําสุรา จํานวน 60,556.700 ลิตร ยาสูบ จํานวน 1,741,261 ซอง ไพ่ จํานวน 7,232 สํารับ น้ํามันและผลิตภัณฑ์น้ํามัน จํานวน 483,503.000 ลิตร น้ําหอม จํานวน 69,354 ขวด รถจักรยานยนต์ จํานวน 572 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/762-2565-28-3-2565-5
รัฐบาลไทย-ข่าวทำเนียบรัฐบาล-พม. จัดคอนเสิร์ตดนตรี ความรัก และครอบครัว (My Music, My Love & My Family) สมทบทุนช่วยเหลือเด็ก เยาวชนในมูลนิธิบ้านพระพร และแม่เลี้ยงเดี่ยว
วันจันทร์ที่ 20 ธันวาคม 2564
พม. จัดคอนเสิร์ตดนตรี ความรัก และครอบครัว (My Music, My Love & My Family) สมทบทุนช่วยเหลือเด็ก เยาวชนในมูลนิธิบ้านพระพร และแม่เลี้ยงเดี่ยว
พม. จัดคอนเสิร์ตดนตรี ความรัก และครอบครัว (My Music, My Love & My Family) สมทบทุนช่วยเหลือเด็ก เยาวชนในมูลนิธิบ้านพระพร และแม่เลี้ยงเดี่ยว
วันที่ 19 ธ.ค. 64 เวลา 18.30 น. ที่โรงละครอักษรา คิง เพาเวอร์ ซอยรางน้ํา กรุงเทพฯ กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ร่วมกับมูลนิธิบ้านพระพร จัดคอนเสิร์ตดนตรี ความรัก และครอบครัว (My Music, My Love & My Family) โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงาน ซึ่งเป็นคอนเสิร์ตการกุศลที่จัดขึ้นเพื่อสมทบทุนการศึกษาให้แก่เด็กเยาวชนในความดูแลของมูลนิธิบ้านพระพร และเป็นทุนประกอบอาชีพให้แก่แม่เลี้ยงเดี่ยวหรือครอบครัวเลี้ยงเดี่ยว โดยมีศิลปินที่มีชื่อเสียงระดับประเทศ อาทิ ปุ๊ อัญชลี จงคดีกิจ แคทลียา อิงลิซ โจนัส แอนเดอร์สัน แอน นันทนา บุญหลง โบ จอยซ์ อู๋ ธรรพ์ณธร อี้ด วงฟลาย คิง เดอะวอยซ์ และซิดนีย์ ThaiBev ThaiTelent เป็นต้น ร่วมขับร้องบทเพลงที่ช่วยจรรโลงใจ สร้างพลังและโอกาสในการร่วมแบ่งปันของคนในสังคม พร้อมน้อมนําบทเพลงพระราชนิพนธ์ในพระบาทสมเด็จพระเจ้าอยู่หัวฯ รัชกาลที่ 9 มาเป็นส่วนหนึ่งของงาน เพื่อน้อมรําลึกในพระมหากรุณาธิคุณของพระองค์ท่าน
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว ได้มีจัดการอบรมให้ความรู้ด้านดนตรี (แซกโซโฟน) จากอาจารย์เมธวัช (เทวัญ) ทรัพย์แสนยากร พร้อมด้วยทีมงาน ผู้ที่มีความรู้ และประสบการณ์ด้านดนตรี ให้แก่เด็ก เยาวชนในความดูแลของมูลนิธิบ้านพระพร เพื่อให้มีทักษะด้านการเล่นดนตรี (แซกโซโฟน) มากขึ้น อีกทั้งเป็นการส่งเสริมความเข้มแข็งของสถาบันครอบครัว โดยสมาชิกในครอบครัวได้ใช้เวลาว่างอย่างมีคุณภาพ ด้วยการใช้ดนตรีเป็นสื่อสร้างความสัมพันธ์ที่ดี และเมื่อวันที่ 11 ตุลาคมที่ผ่านมา มีการแสดงมินิคอนเสิร์ต ณ กระทรวง พม. นับว่าเป็นการสร้างพลังใจ จุดประกายความฝันและแรงบันดาลใจในการเล่นดนตรีนําไปสู่เป้าหมายในชีวิตด้านต่าง ๆ และเป็นการสร้างความภาคภูมิใจให้กับตนเองและครอบครัว
นายจุติ กล่าวเพิ่มเติมว่า ตนขอขอบคุณบริษัท คิง พาวเวอร์ ที่สนันสนุนสถานที่สําหรับการจัดงานคอนเสิร์ตครั้งนี้ และอยากบอกว่าไม่มีอะไรที่เป็นไปไม่ได้ ไม่ว่าจะเป็นด้านวัฒนธรรม ดนตรี หรือว่ากีฬา จึงอยากบอกทุกคนว่า ช่วยกันสนับสนุนเด็กๆ เหล่านี้ เพื่อเป็นอนาคตของประเทศต่อไป
รัฐบาลไทย-ข่าวทำเนียบรัฐบาล-ครม.เห็นชอบการแบ่งส่วนราชการกรมศุลกากร โดยให้ตั้งสำนักงานศุลกากรมาบตาพุดสนับสนุนพิธีการศุลกากรในอีอีซี และสำนักงานศุลการกรภาคที่ 5 รองรับการขยายตัวระเบียงเศรษฐกิจภาคใต้
วันอังคารที่ 9 สิงหาคม 2565
ครม.เห็นชอบการแบ่งส่วนราชการกรมศุลกากร โดยให้ตั้งสํานักงานศุลกากรมาบตาพุดสนับสนุนพิธีการศุลกากรในอีอีซี และสํานักงานศุลการกรภาคที่ 5 รองรับการขยายตัวระเบียงเศรษฐกิจภาคใต้
ครม.เห็นชอบการแบ่งส่วนราชการกรมศุลกากร โดยให้ตั้งสํานักงานศุลกากรมาบตาพุดสนับสนุนพิธีการศุลกากรในอีอีซี และสํานักงานศุลการกรภาคที่ 5 รองรับการขยายตัวระเบียงเศรษฐกิจภาคใต้
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.)วันที่ 9 ส.ค. 2565 ได้เห็นชอบร่างกฎกระทรวงแบ่งส่วนราชการกรมศุลกากร กระทรวงการคลัง (ฉบับที่...) พ.ศ.... โดยมีสาระสําคัญเป็นการจัดตั้งสํานักงานศุลกากรขึ้นใหม่ การให้คงและเพิ่มหน้าที่และอํานาจหน่วยงานที่มีอยู่เดิม
ทั้งนี้ ในส่วนของการจัดตั้งหน่วยงานใหม่ ประกอบด้วย สํานักงานศุลกากรมาบตาพุด เพื่ออํานวยความสะดวกด้านพิธีการศุลกากรในเขตพัฒนาพิเศษภาคตะวันออก การจัดเก็บภาษีและรายได้อื่นสําหรับสินค้านําเข้าและส่งออกสินค้าถ่ายลํา สินค้าผ่านแดน และสํานักงานศุลกากรภาคที่5 เพื่อรองรับการอํานวยความสะดวกในการนําของเข้าการส่งของออกและการขยายตัวของระเบียงเศรษฐกิจภาคใต้
พร้อมกันนี้ ให้เพิ่มหน้าที่และอํานาจ ของสํานักงานศุลกากร ดังต่อไปนี้ สํานักงานศุลการกรุงเทพตามที่รัฐมนตรีประกาศกําหนด, สํานักงานศุลกากรตรวจของผู้โดยสาร ท่าอากาศยานสุวรรณภูมิ, สํานักงานศุลกากรตรวจสินค้า ท่าอากาศยานสุวรรณภูมิ, สํานักศุลกากรตรวจสินค้าลาดกระบัง ตามที่รัฐมนตรีประกาศกําหนด, สํานักงานศุลกากรท่าเรือกรุงเทพ ตามที่รัฐมนตรีประกาศกําหนด และสํานักงานศุลกากรการท่าอากาศยานดอนเมือง โดยให้เพิ่มหน้าที่และอํานาจในการตรวจสอบบันทึก บัญชีและเอกสารที่เกี่ยวกับการนําของเข้า หรือส่งของออก ณ ที่ทําการของผู้นําของเข้า ผู้ส่งของออก หรือผู้ที่เกี่ยวข้องเพื่อปราบปรามการฉ้อฉลทางการค้าภายใน
สําหรับส่วนราชการที่เหลือภายใต้กรมศุลกากร กระทรวงการคลัง ให้มีหน้าที่และอํานาจคงเดิม
รัฐบาลไทย-ข่าวทำเนียบรัฐบาล-รัฐบาลเตรียมฟื้นฟูสภาพแวดล้อมคลองแสนแสบ
วันอังคารที่ 21 ธันวาคม 2564
รัฐบาลเตรียมฟื้นฟูสภาพแวดล้อมคลองแสนแสบ
วันอาทิตย์ที่ 19 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมฟื้นฟูสภาพแวดล้อมคลองแสนแสบ โดยเห็นชอบแผนหลักการพัฒนาฟื้นฟูสภาพแวดล้อมคลองแสนแสบ ระยะ 11 ปี รวม 84 โครงการ ภายใต้เป้าประสงค์ คือ สร้างความปลอดภัยในการสัญจร ปรับปรุงภูมิทัศน์ แก้ปัญหามลภาวะและคุณภาพน้ํา ป้องกันปราบปรามการบุกรุกทําลายทรัพยากรในคลอง และบริหารจัดการทรัพยากรน้ํา โดยประโยชน์ที่คาดว่าจะได้รับ เช่น แก้ปัญหามลภาวะได้อย่างครบวงจร สร้างระบบบําบัดน้ําได้ 39 แห่ง รองรับการบําบัดน้ําเสียได้กว่า 1.3 ล้าน ลบ.ม.ต่อวัน เพิ่มประสิทธิภาพการระบายน้ําได้ 30 ลบ.ม./วินาที มีเขื่อนป้องกันตลิ่ง 33.32 กม. เพิ่มพื้นที่ที่ได้รับการป้องกันน้ําท่วมกว่า 96,000 ไร่ มีท่าเทียบเรือเพิ่มขึ้นและใช้เรือไฟฟ้าให้บริการ รองรับประชาชนได้สูงสุด 1,000 คน/วัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ช่วยกลุ่มคนขับรถแท็กซี่/วินมอเตอร์ไซค์รับจ้างในพื้นที่ควบคุมสูงสุดและเข้มงวด ใน 29 จังหวัด อนุมัติกรอบวงเงิน 166.94 ล้านบาท เร่งจ่ายเยียวยาภายในเดือนพฤศิกายน นี้
วันอังคารที่ 12 ตุลาคม 2564
ครม. ช่วยกลุ่มคนขับรถแท็กซี่/วินมอเตอร์ไซค์รับจ้างในพื้นที่ควบคุมสูงสุดและเข้มงวด ใน 29 จังหวัด อนุมัติกรอบวงเงิน 166.94 ล้านบาท เร่งจ่ายเยียวยาภายในเดือนพฤศิกายน  นี้
ครม. ช่วยกลุ่มคนขับรถแท็กซี่/วินมอเตอร์ไซค์รับจ้างในพื้นที่ควบคุมสูงสุดและเข้มงวด ใน 29 จังหวัดด อนุมัติกรอบวงเงิน 166.94 ล้านบาท เร่งจ่ายเยียวยาภายในเดือนพฤศิกายน  นี้
วันนี้ 12 ต.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย คณะรัฐมนตรีมีมติเห็นชอบโครงการช่วยเหลือกลุ่มอาชีพผู้ขับรถยนต์รับจ้าง (รถแท็กซี่) และรถจักรยานยนต์สาธารณะที่มีอายุเกิน 65 ปี ที่อยู่ในกลุ่มแรงงานนอกระบบและไม่เป็นผู้ประกันตนตามมาตรา 33 มาตรา 39 และมาตรา 40 ในพื้นที่ควบคุมสูงสุดและเข้มงวด 29 จังหวัด แบ่งเป็น ผู้ขับรถยนต์รับจ้าง (รถแท็กซี่) 12,918 คน และผู้ขับรถจักรยานยนต์สาธารณะ 3,776 คน รวม 16,694 คน โดยจะสนับสนุนเงินช่วยเหลือค่าครองชีพ คนละ 5,000 บาทต่อเดือน ภายใต้กรอบวงเงิน 166.94 ล้านบาท ทั้งนี้ สําหรับกลุ่มเป้าหมายที่อยู่ในพื้นที่ควบคุมสูงสุดและเข้มงวด 13 จังหวัด สนับสนุนเงินช่วยเหลือค่าครองชีพเป็นระยะเวลา 2 เดือน ส่วนพื้นที่ควบคุมสูงสุดและเข้มงวด 16 จังหวัดเพิ่มเติม สนับสนุนเงินช่วยเหลือค่าครองชีพระยะเวลา 1 เดือน
โฆษกประจําสํานักนายกรัฐมนตรี กล่าวเพิ่มเติมถึงวิธีการลงทะเบียนร่วมโครงการฯ ว่า กรมการขนส่งทางบกจะเปิดให้มีการลงทะเบียนตามหลักเกณฑ์ของโครงการฯ และดําเนินการตรวจสอบข้อมูลผู้ประกอบอาชีพขับรถยนต์รับจ้าง (รถแท็กซี่) และรถจักรยานยนต์สาธารณะ ที่มีอายุเกิน 65 ปี จากฐานข้อมูลใบอนุญาตขับรถยนต์สาธารณะ (รถแท็กซี่) และใบอนุญาตขับ รถจักรยานยนต์สาธารณะ สําหรับกลุ่มผู้ขับรถแท็กซี่เช่าที่ไม่สามารถตรวจสอบพื้นที่ให้บริการได้ จะต้องทําการตรวจสอบยืนยันตัวตนก่อน เช่น ให้นิติบุคคลรถเช่า/สหกรณ์แท็กซี่เป็นผู้รับรอง เป็นต้น ซึ่งกรมการขนส่งทางบกจะจ่ายเงินด้วยวิธีการโอนผ่านบัญชีพร้อมเพย์ (Promptpay) เฉพาะการผูกบัญชีกับเลขบัตรประจําตัวประชาชน หรือตามวิธีการอื่นที่กรมการขนส่งทางบกกําหนด คาดว่าจะจ่ายเงินรอบแรกระหว่างวันที่ 8 – 12 พฤศจิกายน และจ่ายเงินรอบที่ 2 ระหว่างวันที่ 22 – 26 พฤศจิกายน
“โครงการฯ ดังกล่าวจะช่วยรักษาคุณภาพชีวิตของกลุ่มผู้ประกอบอาชีพขับรถยนต์รับจ้างและรถจักรยานยนต์สาธารณะ ในช่วงสถานการณ์การแพร่ระบาดของโรคโควิด-19 พร้อมทั้งเป็นการช่วยกระตุ้นระบบเศรษฐกิจในภาพรวมของประเทศ เนื่องจากระบบการขนส่งสาธารณะเป็นปัจจัยสําคัญในการขับเคลื่อนให้เกิดกิจกรรมต่าง ๆ เพื่อเป็นการรักษาไว้ซึ่งระบบนิเวศน์ธุรกิจด้านการขนส่งด้วยรถสาธารณะ ที่จะส่งผลให้ประชาชนยังคงได้ใช้บริการรถสาธารณะที่มีคุณภาพ มีความครอบคลุมในพื้นที่อย่างปลอดภัยต่อไป” นายธนกรฯ กล่าว
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ยื่น “เลี้ยงควาย-เกษตรเชิงนิเวศ” ทะเลน้อย จ.พัทลุง เป็นมรดกทางการเกษตรโลก สอดรับนโยบาย Soft Power
วันจันทร์ที่ 9 พฤษภาคม 2565
กระทรวงเกษตรและสหกรณ์ ยื่น “เลี้ยงควาย-เกษตรเชิงนิเวศ” ทะเลน้อย จ.พัทลุง เป็นมรดกทางการเกษตรโลก สอดรับนโยบาย Soft Power
กระทรวงเกษตรและสหกรณ์ ยื่น “เลี้ยงควาย-เกษตรเชิงนิเวศ” ทะเลน้อย จ.พัทลุง เป็นมรดกทางการเกษตรโลก สอดรับนโยบาย Soft Power
วันที่ 9 พ.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า กระทรวงเกษตรและสหกรณ์พร้อมเป็นอีกหน่วยงานหลักในการส่งเสริม Soft Power ตามนโยบาย พล.อ.ประยุทธ์ จันทร์โอชา นายกรัฐมนตรี ที่ต้องการส่งเสริมให้อาหารไทย แหล่งท่องเที่ยว ศิลปวัฒนธรรม วิถีชีวิต เป็นที่เลื่องลือและยอมรับทั่วโลก ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรฯ ได้สั่งการให้ขับเคลื่อนเรื่องการส่งเสริมมรดกวัฒนธรรมด้านการเกษตรที่ประเทศไทยมีความโดดเด่น โดยขณะนี้อยู่ระหว่างการยื่นเอกสารขอรับรอง “วิถีการเลี้ยงควายและเกษตรเชิงนิเวศในพื้นที่ทะเลน้อย” จ.พัทลุง ที่สืบทอดกันมากว่า 250 ปี เป็น “มรดกทางการเกษตรโลก” (Globally Important Agricultural Heritage System หรือ GIAHS) จากองค์การอาหารและเกษตรแห่งสหประชาชาติ หรือ FAO
พื้นที่ดังกล่าวมีความสําคัญเป็นพื้นที่ที่มีความหลากหลายทางชีวภาพสูงมากจนได้รับการประกาศให้เป็นเขตพื้นที่ชุ่มน้ําโลก หรือ “Ramsar site” และมีความสอดคล้องกับหลักเกณฑ์ของ FAO ในการเป็นมรดกทางการเกษตร ที่เน้นการอนุรักษ์มรดกทางการเกษตรโลก เพื่อสร้างความมั่นคงทางอาหารและพัฒนาเศรษฐกิจ ปกป้องและส่งเสริมการใช้ทางชีวภาพให้สอดคล้องกับวัฒนธรรมท้องถิ่นและยั่งยืนบริเวณพื้นที่ชุ่มน้ําทะเลน้อย มีวิถีชีวิตที่มีความเชื่อมโยงกับควายน้ําทะเลน้อย
นางสาวรัชดา กล่าวต่อว่า เกษตรกรในพื้นที่ชุ่มน้ําทะเลน้อยมีรายได้หลักจากการขายควาย ประกอบกับการทําประมง ปลูกข้าว และแปรรูปผลิตภัณฑ์จากกระจูด ด้านระบบนิเวศ เมื่อถึงฤดูน้ําหลาก น้ําในทะเลน้อยมีปริมาณสูง ควายน้ําจะดําน้ําลงไปกินหญ้าใต้น้ําและพืชน้ําอย่างสายบัว ใบบัว หรือสาหร่าย กระจูด ซึ่งมีความสําคัญต่อระบบนิเวศในการกําจัดวัชพืช และมูลของควายยังเป็นอาหารให้กับพืชและแพลงตอน ซึ่งเป็นอาหารปลา และในส่วนของด้านวัฒนธรรม ควายเป็นศูนย์รวมของความเชื่อ มีพิธีกรรมและประเพณีที่เกี่ยวข้องกับควาย และทางเดินของควาย นอกจากจะสร้างภูมิทัศน์ที่สวยงามยังช่วยป้องกันการเกิดไฟป่าอีกด้วย
“หากพื้นที่ชุ่มน้ําทะเลน้อยได้รับการขึ้นทะเบียนเป็นมรดกทางการเกษตรโลก จะทําให้เกษตรกรและชุมชนได้รับประโยชน์ในด้านการท่องเที่ยว โอกาสทางการเกษตร การจ้างงานเพิ่มขึ้น รายได้เพิ่มขึ้น และการรักษาความหลากหลายทางชีวภาพ ซึ่งจะต้องผ่านหลักเกณฑ์ 5 ข้อ ได้แก่ 1) ความมั่นคงด้านอาหาร/ชีวิตความเป็นอยู่ที่ดี 2) ความหลากหลายทางชีวภาพการเกษตร 3) ระบบความรู้/ภูมิปัญญาท้องถิ่นมีมาแต่ดั้งเดิม 4) วัฒนธรรม ระบบคุณค่า และองค์กรทางสังคม และ 5) ลักษณะภูมิทัศน์/และภูมิทัศน์ทางทะเล” นางสาวรัชดา กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หารือ"หมอพรทิพย์" ถกข้อเสนอปฏิรูประบบรวบรวมหลักฐานทางอ้อม ใช้นิติวิทย์ช่วยพิสูจน์ป้องกันหลักฐานอ่อน นำคนผิดมาลงโทษ-ให้ความเป็นธรรมแพะ
วันจันทร์ที่ 29 พฤศจิกายน 2564
รัฐมนตรีว่าการกระทรวงยุติธรรม หารือ"หมอพรทิพย์" ถกข้อเสนอปฏิรูประบบรวบรวมหลักฐานทางอ้อม ใช้นิติวิทย์ช่วยพิสูจน์ป้องกันหลักฐานอ่อน นําคนผิดมาลงโทษ-ให้ความเป็นธรรมแพะ
รัฐมนตรีว่าการกระทรวงยุติธรรม หารือ"หมอพรทิพย์" ถกข้อเสนอปฏิรูประบบรวบรวมหลักฐานทางอ้อม ใช้นิติวิทย์ช่วยพิสูจน์ป้องกันหลักฐานอ่อน นําคนผิดมาลงโทษ-ให้ความเป็นธรรมแพะ แนะ ป.ป.ส.ทํากล่องข้อมูลดีเอ็นเอ ช่วยให้ง่าย-เร็วตรวจของกลางสาวถึงผู้ส่ง
เมื่อวันที่ 29 พ.ย. เวลา 14.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมหารือกับ แพทย์หญิง คุณหญิงพรทิพย์ โรจนสุนันท์ สมาชิกวุฒิสภา เรื่องโครงการคืนความเป็นธรรมให้ผู้ต้องขัง โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมหารือด้วย
แพทย์หญิง คุณหญิงพรทิพย์ กล่าวว่า ที่ตนมาเข้าพบ นายสมศักดิ์ วันนี้ ตนมีข้อเสนอแนะเกี่ยวกับการทํางานในกระบวนการนิติวิทยาศาสตร์ อยากให้มีกระบวนการทบทวนคดีที่ล้มเหลว ศาลไม่สั่งฟ้องเนื่องจากหลักฐานไม่ชัดเจนหรือเพียงพอ ทําคดีให้ครบถ้วนและมีความละเอียด โดยการใช้นิติวิทยาศาสตร์เข้าช่วย เช่น การพิสูจน์และรวบรวมหลักฐาน เพื่อเป็นการเพิ่มประสิทธิภาพในการทําคดี คนผิดจะได้ถูกลงโทษ รวมทั้งให้ความเป็นธรรมกับคนที่ไม่ได้ทําผิด แต่ถูกตัดสินลงโทษจําคุก โดยการรื้อฟื้นคดีเพื่อขอความเป็นธรรม ซึ่งทั้งหมดนี้หากทําได้จะถือเป็นการปฏิรูประบบรวบรวมหลักฐานทางอ้อมอีกด้วย นอกจากนี้ยังมีเรื่องของร่างพ.ร.บ.นิติวิทยาศาสตร์ ที่กระทรวงยุติธรรมกําลังร่าง อยากให้รายงานถึงความคืบหน้า เพื่อที่จะได้ดูในส่วนของเนื้อหาที่บางอย่างอาจจะทําให้ร่างฉบับดังกล่าวผ่านการพิจารณาได้ยาก และสุดท้ายที่ตนอยากเสนอแนะกับ สํานักงาน ป.ป.ส. คือการรวบรวมข้อมูลดีเอ็นเอ ทําเป็นกล่องข้อมูล ให้ตรวจสอบได้ง่ายและรวดเร็ว เวลาที่สามารถจับยาเสพติดได้
นายสมศักดิ์ กล่าวว่า ในเรื่องดังกล่าวที่แพทย์หญิง คุณหญิงพรทิพย์ เสนอมา ตนจะให้หน่วยงานที่เกี่ยวข้องไปดําเนินการ ส่วนเรื่องการทําข้อมูลดีเอ็นเอนั้น ตนคิดว่าเป็นเรื่องที่เป็นประโยชน์มาก เพราะเวลามีการจับของกลางที่ส่งจากประเทศไทยไปยังต่างประเทศ บ่อยครั้งที่ไม่มีผู้ต้องหา หากเราใช้ข้อมูลดีเอ็นเอ ตรวจสอบบรรจุภัณฑ์ น่าจะช่วยให้สืบสาวไปยังผู้ส่งและผู้บงการได้ ดังนั้นตนจะให้ทาง สํานักงาน ป.ป.ส. ประสานกับสถาบันนิติวิทยาศาสตร์ ซึ่งได้มีการเริ่มวิจัยในเรื่องนี้อยู่บ้างแล้ว โดยข้อเสนอนี้ตนคิดว่าเข้ากับช่วงที่ประมวลกฎหมายยาเสพติดฉบับใหม่กําลังจะมีผลบังคับใช้พอดี น่าจะทําให้การปราบปรามยาเสพติดมีประสิทธิภาพมากขึ้น
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมสร้างผิวทางลาดยางและปรับปรุงผิวทางลาดยางเดิมนำกลับมาใช้ใหม่ เน้นประหยัดเวลา คุ้มค่าตามหลักวิศวกรรม สามารถเปิดใช้งานได้ทันทีเมื่อดำเนินการแล้วเสร็จ
วันพฤหัสบดีที่ 19 สิงหาคม 2564
กรมทางหลวงชนบท ซ่อมสร้างผิวทางลาดยางและปรับปรุงผิวทางลาดยางเดิมนํากลับมาใช้ใหม่ เน้นประหยัดเวลา คุ้มค่าตามหลักวิศวกรรม สามารถเปิดใช้งานได้ทันทีเมื่อดําเนินการแล้วเสร็จ
กรมทางหลวงชนบท (ทช.) กระทรวงคมนาคม ดําเนินโครงการซ่อมสร้างผิวทางลาดยางและปรับปรุงผิวทางลาดยางเดิม นํากลับมาใช้ใหม่ (HOT MIX In - Place Recycling แบบ RE - Paving) เพื่อให้การดําเนินงานซ่อมและปรับปรุงผิวทางเป็นไปด้วยความรวดเร็ว ประหยัดเวลาและคุัมค่า
กรมทางหลวงชนบท (ทช.) กระทรวงคมนาคม ดําเนินโครงการซ่อมสร้างผิวทางลาดยางและปรับปรุงผิวทางลาดยางเดิม นํากลับมาใช้ใหม่ (HOT MIX In - Place Recycling แบบ RE - Paving) เพื่อให้การดําเนินงานซ่อมและปรับปรุงผิวทางเป็นไปด้วยความรวดเร็ว ประหยัดเวลา คุ้มค่าตามหลักวิศวกรรม ซึ่งเมื่อก่อสร้างแล้วเสร็จจะสามารถเปิดใช้การจราจรได้ทันที ส่งผลกระทบต่อการจราจรในพื้นที่น้อยที่สุด สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า ปัจจุบัน ทช. ได้ดําเนินการด้วยวิธีการซ่อมบํารุงด้วยวิธีซ่อมสร้างผิวทางลาดยางและปรับปรุงผิวทางลาดยางเดิมนํากลับมาใช้ใหม่ (HOT MIX In - Place Recycling แบบ RE - Paving) บนถนนทางหลวงชนบทสาย นย. 2011 แยกทางหลวงแผ่นดินหมายเลข 33 - บ้านพรหมณี อําเภอเมือง จังหวัดนครนายก เป็นเส้นทางที่ ทช. ได้อนุญาตให้ บริษัท ปตท. จํากัด (มหาชน) ดําเนินการก่อสร้างโครงการท่อส่งก๊าซธรรมชาติเส้นที่ 4 (ระยอง - แก่งคอย) ในเขตทางของ ทช. ปัจจุบันได้ดําเนินการแล้วเสร็จ ซึ่งพาดผ่านเส้นทางที่อยู่ในความดูแลของแขวงทางหลวงชนบทนครนายก จํานวน 3 สายทาง ได้แก่ ถนนทางหลวงชนบทสาย นย. 2011 กม. ที่ 0+000 - กม. ที่ 10+094 ระยะทางประมาณ 10 กิโลเมตร ถนนทางหลวงชนบทสาย นย. 2003 กม. ที่ 0+800 - กม. ที่ 4+250 ระยะทางประมาณ 3.5 กิโลเมตร และถนนทางหลวงชนบทสาย นย.2013 (ลอดผ่าน) ทั้งนี้ ทช. ได้ตรวจสอบพบว่าถนนทางหลวงชนบทสาย นย.2011 ได้รับผลกระทบจากการวางท่อก๊าซธรรมชาติ ทช. จึงได้สรุปแนวทางการซ่อมบํารุงถนนทางหลวงชนบทสาย นย. 2011 โดยกําหนดรูปแบบวิธีการซ่อมบํารุงด้วยวิธีซ่อมสร้างผิวทางลาดยางและปรับปรุงผิวทางลาดยางเดิมนํากลับมาใช้ใหม่ (HOT MIX In – Place Recycling แบบ RE - Paving) ซึ่งวิธีดังกล่าวเป็นวิธีที่ถูกต้องตามหลักวิชาการ มีความคุ้มค่า ไม่ส่งผลกระทบต่อแนวท่อก๊าซที่วางอยู่ในสายทาง การดําเนินงานเป็นไปด้วยความรวดเร็ว ประหยัดเวลา สามารถเปิดใช้การจราจรได้ทันทีเมื่อดําเนินการแล้วเสร็จ เนื่องจากสายทางดังกล่าวเป็นเส้นทางการขนส่งสินค้าเชื่อมระหว่างอําเภอองครักษ์ จังหวัดนครนายก กับ อําเภอบางน้ําเปรี้ยว จังหวัดฉะเชิงเทรา ส่งผลให้มีปริมาณการจราจรสูงถึง 8,300 คัน/วัน ขณะนี้โครงการดังกล่าวมีความก้าวหน้าไปแล้วกว่าร้อยละ 49 คาดว่าจะดําเนินการแล้วเสร็จประมาณปลายปี 2564 โดยใช้งบประมาณที่ได้รับการสนับสนุนจาก ปตท.
นอกจากนี้ ทช. ยังได้ดําเนินการซ่อมสร้างผิวทางแอสฟัลท์คอนกรีต โดยวิธี Pavement In - Place Recyling และปรับปรุงผิวทางลาดยางเดิม นํากลับมาใช้ใหม่ ด้วยวิธี HOT MIX In - Place Recycling บนถนนทางหลวงชนบทสาย ชม. 3035 แยกทางหลวงแผ่นดินหมายเลข 108 - บ้านร้อยจันทร์ อําเภอสันป่าตอง หางดง จังหวัดเชียงใหม่ แล้วเสร็จและเปิดให้ประชาชนได้ใช้สัญจรเรียบร้อยแล้วเมื่อเดือนกรกฎาคม 2564 ที่ผ่านมา
รัฐบาลไทย-ข่าวทำเนียบรัฐบาล-บขส. เชิญชวนน้อง ๆ ร่วมกิจกรรม “วันเด็ก บขส. ออนไลน์”
วันศุกร์ที่ 7 มกราคม 2565
บขส. เชิญชวนน้อง ๆ ร่วมกิจกรรม “วันเด็ก บขส. ออนไลน์”
ลุ้นรับของรางวัลมากมายทาง Facebook Fan Page บขส.
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า เนื่องในโอกาสวันเด็กแห่งชาติประจําปี 2565 ซึ่งตรงกับวันที่ 8 มกราคม 2565 บขส. ขอเชิญชวน น้อง ๆ ร่วมกิจกรรม “วันเด็ก บขส. ออนไลน์” ผ่านทาง Facebook Fan Page บขส. เพื่อลุ้นรับของรางวัล จํานวน 50 รางวัล โดยมีกติกาเพียงโพสต์รูปของน้อง ๆ ที่เคยไปร่วมกิจกรรมวันเด็ก ในสถานที่ต่าง ๆ หรือร่วมกิจกรรมภายในครอบครัว และใส่ #วันเด็กบขส65 กดไลก์และกดแชร์โพตส์นี้ เปิดเป็นสาธารณะ ตั้งแต่วันนี้ - 14 มกราคม 2565 เวลา 16.00 น. ทั้งนี้จะประกาศรายชื่อผู้ได้รับรางวัล ในวันที่ 21 มกราคม 2565 เป็นต้นไป
กรรมการผู้จัดการใหญ่ บขส. กล่าวด้วยว่า เพื่อส่งต่อความสุขให้แก่เด็ก ๆ บขส. ได้สนับสนุนของขวัญวันเด็ก ให้กับหน่วยงานต่าง ๆ อาทิ สํานักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) โรงเรียนวัดปานประสิทธาราม โรงเรียนวัดสีล้ง และโรงเรียนวัดบางเพรียง จังหวัดสมุทรปราการ จํานวน 1,000 ชิ้น เพื่อส่งมอบความสุข และสร้างรอยยิ้มให้แก่เด็กนักเรียนที่จะเป็นกําลังสําคัญของประเทศชาติในอนาคต
รัฐบาลไทย-ข่าวทำเนียบรัฐบาล-‘พล.ต.อ.อดุลย์’ ปธ.กมธ.แรงงาน วุฒิสภามอบถุงยังชีพ สู้ภัยหนาวแก่ชาวนครพนม
วันอังคารที่ 23 พฤศจิกายน 2564
‘พล.ต.อ.อดุลย์’ ปธ.กมธ.แรงงาน วุฒิสภามอบถุงยังชีพ สู้ภัยหนาวแก่ชาวนครพนม
...
เมื่อวันที่ 21 พฤศจิกายน 2564 พล.ต.อ.อดุลย์ แสงสิงแก้ว สมาชิกวุฒิภา ประธานคณะกรรมาธิการการแรงงาน วุฒิสภา ในนามโครงการสมาชิกวุฒิสภาพบประชาชนในพื้นที่จังหวัดภาคตะวันออกเฉียงเหนือ (ตอนบน) มูลนิธิ พลตํารวจเอก อดุลย์ แสงสิงแก้ว ได้ร่วมกับ บริษัท ไอโอ-แพลนท์ส รอว์ แม็ททีเรียล จํากัด บริษัท ที ยูทิลิตี้ จํากัด และ เดอะ ลีดเดอร์ ไฮเทค ผู้ก่อตั้งโรงไฟฟ้าชุมชนเพื่อเศรษฐกิจฐานราก ของชาวจังหวัดนครพนม และพืชพลังงานสุวรรณภูมิ เชื้อเพลิงโรงไฟฟ้าและการพัฒนาชุมชนอย่างยั่งยืน ได้มอบถุงยังชีพเพื่อสู้ลมหนาวให้แก่ประชาชนชาวจังหวัดนครพนม จํานวน 1,200 ถุง มูลค่า 500,000 บาท
พล.ต.อ.อดุลย์ แสงสิงแก้ว กล่าวว่า โรงไฟฟ้าชุมชนเพื่อเศรษฐกิจฐานราก เป็นโรงไฟฟ้าที่ไม่ก่อมลพิษ ไม่ว่าจะเป็นทางอากาศ ทางเสียง หรือทางน้ํา เนื่องจากใช้เทคโนโลยีการหมักพืชเพื่อให้พลังงาน และที่สําคัญจะเป็นการสร้างงาน สร้างรายได้ให้กับประชาชนที่อาศัยอยู่บริเวณใกล้เคียงโรงไฟฟ้าได้เป็นอย่างดี เนื่องจากโรงไฟฟ้ามีความต้องการใช้เชื้อเพลิงพืชพลังงานสุวรรณภูมิ จํานวน 240 ตัน/วัน คิดเป็นกว่า 86,400 ตัน/ปี โดยจะทําการก่อตั้งโรงไฟฟ้าทั้งหมด 4 โรงงาน ที่ ต.ขามเฒ่า อ.เมืองนครพนม ต.เวินพระบาท อ.ท่าอุเทน ต.น้ําก่ํา อ.พระธาตุพนม และ ต.นาทม อ.นาทม ซึ่งการมอบถุงยังชีพในวันนี้เป็นการมอบให้กับชุมชนที่อยู่รอบๆ โรงไฟฟ้าฯ และชมรมผู้สูงอายุเพื่อเป็นกําลังใจและแบ่งเบาภาระให้กับประชาชนในการสู้ภัยหนาวที่กําลังจะมาถึง
รัฐบาลไทย-ข่าวทำเนียบรัฐบาล-นายกฯ พอใจยางพาราปี 2565 แนวโน้มราคาสูงขึ้น คาดไทยส่งออกยางพาราทั่วโลกกว่า 4.218 ล้านตัน
วันอังคารที่ 22 กุมภาพันธ์ 2565
นายกฯ พอใจยางพาราปี 2565 แนวโน้มราคาสูงขึ้น  คาดไทยส่งออกยางพาราทั่วโลกกว่า 4.218 ล้านตัน
ย้ําภาคการเกษตรถือเป็นหัวใจสําคัญของประเทศ เดินหน้ากําหนดนโยบายเพื่อพัฒนาเกษตรยั่งยืน
วันนี้ (22 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระตุ้นทุกหน่วยงานที่เกี่ยวข้อง ให้ติดตามการดําเนินงานตามโครงการของนายกรัฐมนตรีและรัฐบาล ดูแลประชาชนทุกสาขาอาชีพอย่างต่อเนื่อง โดยเฉพาะการขับเคลื่อนพืชเกษตรและเศรษฐกิจภาคการเกษตรอย่างยั่งยืน อาทิ ยางพาราไทย ถือเป็นพืชเศรษฐกิจที่สําคัญของไทย ซึ่งข้อมูลจากการยางแห่งประเทศไทย ประเทศไทยเป็นผู้ส่งออกยางพาราอันดับ 1 ของโลก มีส่วนแบ่งทางการตลาดอยู่ที่ร้อยละ 38.65 คิดเป็นการส่งออกยางพาราประมาณ 3.7 ล้านตันต่อปี ตลอดจน ในปี 2565 คาดการณ์ไทยส่งออกยางพาราไปทั่วโลกกว่า 4.218 ล้านตัน เพิ่มขึ้นร้อยละ 2.03 จากปีก่อนที่ส่งออก 4.134 ล้านตัน สืบเนื่องมาจากปริมาณความต้องการใช้ยางพาราของโลกมีมากขึ้นและตัวเลขดัชนีภาคการผลิตสูงขึ้น ซึ่งส่วนหนึ่งเป็นผลจากการฟื้นตัวทางเศรษฐกิจของโลกภายหลังสถานการณ์โควิด – 19 จะส่งผลสถานณ์ยางพาราเป็นไปในทิศทางที่ได้ดีขึ้น
นายธนกร กล่าวว่า การที่ราคายางมีเสถียรภาพมากขึ้นนี้ ทําให้โครงการประกันราคายางของรัฐบาลมีความสามารถจ่ายค่าชดเชยส่วนต่างให้ประชาชนลดลง แม้ว่าจากการศึกษาพบว่าเกษตรกรสวนยางมีความพอใจในโครงการนี้ อย่างไรก็ดี นายกรัฐมนตรีได้กํากับ สั่งการหน่วยงานที่เกี่ยวข้องให้ดําเนินโครงการควบคู่กับโครงการประกันราคา เพื่อแก้ไขปัญหา ผลกระทบที่ส่งถึงประชาชนให้ครอบคลุมทุกมิติ และเพื่อความยั่งยืน เนื่องจากยางพารามีผลผลิตตลอดทั้งปี เมื่อผลผลิตออกเยอะจะมีผลถึงราคายาง อาทิ เกษตรผลิต พาณิชย์ตลาด คือการสนับสนุนการปลูกพืชผสมผสาน ควบคู่กับการวางแผนการขาย การให้เงินอุดหนุนกับเกษตรกรชาวสวนยางเพื่อเสริมสภาพคล่อง การบริหารจัดการปริมาณผลผลิตและปริมาณการใช้งานให้พอดีกัน สินเชื่อสนับสนุนชาวสวนยางเพื่อขยายกําลังการผลิตของผู้ประกอบการ
ทั้งนี้ รัฐบาลได้ร่วมกับการยางแห่งประเทศไทยดําเนินแผนงานและวางโครงสร้างพื้นฐานให้กับอุตสาหกรรมยางพารา เสริมสร้างความแข็งแรงให้กับยางพารา พัฒนาและคิดค้นเทคโนโลยีและนวัตกรรมใหม่ๆ ในการแปรรูปยางพารา เพื่อเพิ่มปริมาณการใช้ยางพาราอย่างเป็นรูปธรรม รวมถึงวางแผนการขายและจําหน่าย ซึ่งจะเป็นการสร้างมูลค่าและเพิ่มมูลค่าให้กับยางอย่างมาก
นายธนกร กล่าวต่อว่า ขอให้มั่นใจว่า ภาคการเกษตรถือเป็นหัวใจสําคัญของประเทศ อาทิ ยางพาราซึ่งถือเป็นพืชเศรษฐกิจมีความสําคัญต่อการขับเคลื่อนเศรษฐกิจของประเทศ นายกรัฐมนตรีจึงได้กําหนดนโยบายให้หน่วยงานที่เกี่ยวข้องร่วมกันเร่งดําเนินการส่งเสริมการเพิ่มมูลค่าให้กับสินค้าเกษตรไทย พร้อมเดินหน้าผลักดันเกษตรกรไทยให้เข้าถึงองค์ความรู้เทคโนโลยีและนวัตกรรม รวมทั้ง ส่งเสริมกลยุทธ์การขายแบบใหม่ๆ ที่เข้าถึงผู้คนจํานวนมากผ่านเทคโนโลยีดิจิทัล ในแบบ New Normal ตลอดจน ส่งเสริมให้ คนรุ่นใหม่ให้เท่าทันต่อยุคดิจิทัล ศึกษาการผลิตที่สอดรับกับรูปแบบการบริโภคสมัยใหม่ ซึ่งเป็นแนวทางการทํางานของนายกรัฐมนตรีมาตลอด ในการแก้ไขปัญหาอย่างครอบคลุมทุกด้าน มุ่งทํางานแก้ไขปัญหาโดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-รมว.สุชาติ ชวนคนหางานต่างประเทศ สมัครสมาชิกกองทุนช่วยเหลือคนหางานฯ ผ่าน "Smart TOEA"
วันศุกร์ที่ 26 สิงหาคม 2565
รมว.สุชาติ ชวนคนหางานต่างประเทศ สมัครสมาชิกกองทุนช่วยเหลือคนหางานฯ ผ่าน "Smart TOEA"
กระทรวงแรงงาน โดยกรมการจัดหางาน เปิดให้บริการรับชําระเงินค่าสมาชิกกองทุนเพื่อช่วยเหลือคนหางานไปทํางานในต่างประเทศ ผ่านระบบอิเล็กทรอนิกส์ กรณีคนหางานแจ้งการเดินทางด้วยตนเอง เริ่มให้บริการตั้งแต่วันที่ 26 สิงหาคม 2565 เป็นต้นไป
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานตระหนักถึงความสําคัญของการให้บริการแก่ผู้รับบริการให้ได้รับความสะดวก รวดเร็ว ประหยัดเวลาและค่าใช้จ่าย ตามนโยบายพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ที่ต้องการปรับเปลี่ยนภาครัฐสู่การเป็นรัฐบาลดิจิทัล และสร้างความเชื่อมั่นในการใช้เทคโนโลยี โดยได้มีการพัฒนาระบบอิเล็กทรอนิกส์เพื่อให้บริการประชาชนอย่างต่อเนื่องและปัจจุบันการพัฒนาระบบอิเล็กทรอนิกส์การบริหารแรงงานไทยไปต่างประเทศ ระยะที่ 4 ได้พัฒนาแล้วเสร็จ ทําให้คนหางานสามารถยื่นคําขอส่งเงินเข้ากองทุนฯ ได้ 2 วิธี คือ ยื่นคําขอผ่านระบบ e-Service และยื่นคําขอ ณ สํานักงาน โดยมีเจ้าหน้าที่ดําเนินการผ่านระบบ e-Service แทนคนหางาน รวมทั้งสามารถชําระเงินได้ 3 ช่องทาง ได้แก่ Mobile Banking , เคาน์เตอร์ธนาคารกรุงไทย จํากัด และชําระเงินสด ณ สํานักงาน ที่ยื่นคําขอส่งเงินเข้ากองทุน โดยระบบ e-Service ดังกล่าว จะเริ่มเปิดให้ใช้บริการในส่วนการสมัครสมาชิกกองทุนเพื่อช่วยเหลือคนหางานไปทํางานในต่างประเทศ“กรณีคนหางานแจ้งการเดินทางด้วยตนเอง” เป็นลําดับแรก ตั้งแต่วันที่ 26 สิงหาคม 2565 เป็นต้นไป
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับผู้ที่ประสงค์จะเดินทางไปทํางานในต่างประเทศ หากเป็นสมาชิกกองทุนฯ เมื่อเกิดเหตุไม่คาดคิด หรือเกิดสถานการณ์ฉุกเฉิน ในขณะที่เป็นสมาชิกกองทุนฯ จะได้รับความคุ้มครอง และสิทธิประโยชน์ที่กฎหมายกําหนด อาทิ กรณีถูกทอดทิ้งในต่างประเทศ กรณีประสบอันตรายก่อนไปทํางานหรือขณะทํางานในต่างประเทศ กรณีถูกเลิกจ้างจากสาเหตุประสบอันตราย กรณีประสบอันตรายจนพิการ กรณีถูกส่งกลับเนื่องจากเป็นโรคต้องห้าม และกรณีประสบปัญหาจากภัยสงคราม ภัยธรรมชาติ หรือโรคระบาด
“คนหางานที่เดินทางไปทํางานในต่างประเทศและประสงค์สมัครสมาชิกกองทุนฯสามารถแจ้งการเดินทางได้ทางเว็บไซต์ toea.doe.go.th ชําระเงินค่าสมัครสมาชิกกองทุนฯ ผ่าน Mobile Banking หรือเคาน์เตอร์ธนาคารกรุงไทย จํากัด รับหลักฐานใบเสร็จรับเงินและบัตรสมาชิกกองทุนฯ ผ่าน Application "Smart TOEA" หรือผ่านระบบอิเล็กทรอนิกส์การบริหารแรงงานไทยไปต่างประเทศ (e-Service) ตั้งแต่บัดนี้เป็นต้นไป และส่วนกรณีการเดินทางไปทํางานในต่างประเทศโดยกรมการจัดหางานจัดส่ง และกรณีบริษัทจัดหางานจัดส่ง จะเปิดให้บริการในวันที่ 26 กันยายน 2565 เป็นต้นไป” อธิบดีกรมการจัดหางาน กล่าว
ทั้งนี้ ผู้ที่ประสงค์จะเดินทางไปทํางานในต่างประเทศและต้องการสมัครสมาชิกกองทุน สามารถสอบถามข้อมูลเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือกองทุนเพื่อช่วยเหลือคนหางานไปทํางานในต่างประเทศ หมายเลขโทรศัพท์ 02 245 6710 -11 ในวันและเวลาราชการ หรือ สายด่วนกระทรวงแรงงาน โทร.1506 กด 2 กรมการจัดหางาน